****

|  |  |  |
| --- | --- | --- |
|   |   |  **BASCO SK, s.r.o**  Šenkvická cesta 14/K/4636 902 01 Pezinok |
| Váš list číslo/zo dňa | Naše číslo | Vybavuje/linka | Bratislava |
| 27.03.2017 | Z15709-2017-OVO | Mgr. Kuchárová  | 03.04.2017 |

Vec: „ Nemocničné lôžka vrátane doplnkovej výbavy, nočných stolíkov, matracov a záručného servisu“ – nadlimitná zákazka, verejná súťaž

–oznámenie o výsledku vybavenia žiadosti o nápravu

 MZSR – Odboru verejného obstarávania ako verejnému obstarávateľovi bola dňa 27.03.2017 doručená Vaša „ Žiadosť o nápravu podľa §164 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov proti podmienkam uvedeným v súťažných podkladoch, v súťažných podmienkach alebo iných dokumentoch poskytnutých verejným obstarávateľom “(ďalej len „Žiadosť“). Vašu písomnú žiadosť o nápravu, ste podali u nadlimitnej zákazky na dodanie tovaru na predmet zákazky: „ Nemocničné lôžka vrátane doplnkovej výbavy, nočných stolíkov, matracov a záručného servisu “ - verejná súťaž.

Vašou žiadosťou sa verejný obstarávateľ zaoberal a rozhodol o vybavení žiadosti podľa § 165 ods. 3 zákona č.343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „ zákon o verejnom obstarávaní “) v nasledovnom znení:

 **čiastočne akceptuje v nasledovných bodoch :**

* Zmluvné pokuty

V Súťažných podkladoch v časti B.2 Obchodné podmienky predmetu dodania zákazky v článku VI. bod 5.3. časť II písm. (i) Rámcovej dohody verejný obstarávateľ uvádza nasledovné: ,, Dodávateľ sa zaväzuje kupujúcemu dodať tovar v dohodnutej dobe a do určeného miesta dodania. Maximálna doba dodania tovaru je 6 kalendárnych týždňov od uzavretia čiastkovej kúpnej zmluvy, pričom v kúpnych zmluvách môžu zmluvné strany dohodnúť aj kratšiu dobu dodania tovaru. Doba poskytnutia služieb je stanovená v prílohe č. 2 tejto RD. “

Uvedené verejný obstarávateľ nahrádza textom: ,, *Dodávateľ sa zaväzuje kupujúcemu dodať tovar v dohodnutej dobe a do určeného miesta dodania. Maximálna doba dodania tovaru je 6 kalendárnych týždňov od uzavretia čiastkovej kúpnej zmluvy, pričom v čiastkových kúpnych zmluvách môžu zmluvné strany dohodnúť aj kratšiu dobu dodania tovaru. V prípade, ak dodávateľ uzavrie čiastkovú kúpnu zmluvu s kupujúcim alebo viac čiastkových kúpnych zmlúv s kupujúcimi na dodanie viac ako 100 kusov tovaru súbežne, je oprávnený si s ďalším kupujúcim, ktorý si od dodávateľa objedná tovar, dohodnúť v čiastkovej kúpnej zmluve dlhšiu dobu dodania tovaru ako 6 kalendárnych týždňov, za podmienky preukázania záväzku dodávateľa dodať na základe uzavretej čiastkovej kúpnej zmluvy viac ako 100 kusov tovaru predchádzajúcemu kupujúcemu/predchádzajúcim kupujúcim súbežne v maximálnej dobe dodania. Doba poskytnutia služieb je stanovená v prílohe č. 2 tejto RD. “*

V Súťažných podkladoch v časti B.2 Obchodné podmienky predmetu dodania zákazky v článku VII, bod 7.1 Rámcovej dohody verejný obstarávateľ uvádza nasledovné: „V prípade omeškania dodávateľa s termínmi dodania tovaru uvedenými alebo dohodnutými v zmysle tejto RD, je kupujúci oprávnený účtovať dodávateľovi zmluvnú pokutu vo výške 10 % z ceny nedodaného plnenia bez DPH, s ktorým je dodávateľ v omeškaní, a to za každý deň omeškania, maximálne však do výšky 100 % z kúpnej ceny príslušného tovaru bez DPH uvedenej v kúpnej zmluve. Ak sa dodávateľ dostane do omeškania s termínmi dodania tovaru o viac ako 10 dní, je objednávateľ oprávnený odstúpiť od RD a kupujúci od príslušnej čiastkovej kúpnej zmluvy.“

Verejný obstarávateľ sa zaoberal Vami navrhovanou výškou zmluvnej pokuty v % z ceny nedodaného plnenia bez DPH, a po zvážení upravuje výšku zmluvnej pokuty **na 1 %** z ceny nedodaného plnenia.

Bod 7.1 v článku VII. tak nahrádza textom: *,, V prípade omeškania dodávateľa s termínmi dodania tovaru uvedenými alebo dohodnutými v zmysle tejto RD, je kupujúci oprávnený účtovať dodávateľovi zmluvnú pokutu vo výške* ***1 % z ceny*** *nedodaného plnenia bez DPH, s ktorým je dodávateľ v omeškaní, a to za každý deň omeškania, maximálne však do výšky 100 % z kúpnej ceny príslušného tovaru bez DPH uvedenej v kúpnej zmluve. Ak sa dodávateľ dostane do omeškania s termínmi dodania tovaru o viac ako 10 dní, je objednávateľ oprávnený odstúpiť od RD a kupujúci od príslušnej čiastkovej kúpnej zmluvy.“*

 S pozdravom

 JUDr. Miroslav Boháč

#  riaditeľ

 Odbor verejného obstarávania